C 204/12
MT
Il-Ġurnal Uffiċjali tal-Unjoni Ewropea
12.6.2023
2.1.5 .
Stima tal-ħtiġijiet ta’ likwidità Il-BĊE jqis li huwa importanti li s-CCPs jimmonitorjaw l-iskoperturi tagħhom għall-aktar muniti rilevanti talUnjoni fuq bażi ta’ kuljum biex jiġġestixxu aħjar ir-riskju tal-likwidità, kif ukoll biex jipprovdu lill-awtoritajiet kompetenti tagħhom b’rapportar xieraq għal kull munita rilevanti tal-Unjoni.
Ir-regolament propost għandu jirrifletti dan sabiex jiġi żgurat li l-akbar obbligi ta’ ħlas jiġu vvalutati b’mod aggregat għall-muniti kollha u separatament għal kull waħda mill-aktar muniti rilevanti tal-Unjoni tal-istrumenti finanzjarji kklerjati.
2.2.
Impatt fuq is-superviżjoni prudenzjali tal-istituzzjonijiet ta’ kreditu
2.2.1.
Eżenzjonijiet ta’ tranżazzjonijiet intragrupp Ir-Regolament propost jintroduċi bidliet għall-qafas applikabbli bħalissa li jeżenta l-kummerċ intragrupp mirrekwiżiti għall-ikklerjar u l-marġinazzjoni (38) kif ukoll mir-rekwiżiti kapitali għar-riskju tal-aġġustament talvalutazzjoni tal-kreditu (39).
Il-bidliet proposti jinkludu l-qafas għall-valutazzjonijiet tal-ekwivalenza ta’ pajjiżi terzi, li huwa prekundizzjoni għal dawn l-eżenzjonijiet.
Fil-każ tal-EMIR, huwa propost li l-qafas attwali tal-valutazzjoni tal-ekwivalenza jiġi ssostitwit b’qafas simplifikat.
L-eżenzjonijiet għandhom ikunu soġġetti għal kundizzjonijiet li jiżguraw li s-sikurezza u s-solidità tal-istituzzjonijiet, iżda wkoll l-istabbiltà tas-sistema finanzjarja b’mod aktar wiesa’, ma jiġux kompromessi.
F’dan il-kuntest, il-BĊE għandu bosta osservazzjonijiet.
L-ewwel nett, għall-fini tal-eżenzjoni tat-tranżazzjonijiet intragrupp mir-rekwiżiti tal-ikklerjar u l-marġinazzjoni, mhuwiex biżżejjed li tiġi limitata l-valutazzjoni minn qabel tal-qafas tal-pajjiż terz rilevanti għall-aspetti tal-ġlieda kontra l-ħasil tal-flus u l-finanzjament tat-terroriżmu biss.
Il-BĊE jemmen bis-sħiħ li diversi aspetti oħra, b’mod partikolari l-ekwivalenza tal-qafas regolatorju u superviżorju ta’ dak il-pajjiż terz mal-kamp ta’ applikazzjoni usa’ tal-EMIR, għandhom jiġu vvalutati qabel ma l-eżenzjonijiet ikunu disponibbli għall-istituzzjonijiet.
Il-valutazzjoni għandha tinkludi, iżda ma tkunx limitata għal, rekwiżiti ewlenin dwar it-tekniki tal-mitigazzjoni tar-riskju għallkummerċ OTC, kif diġà previst fil-qafas tal-EMIR attwali (40).
Il-BĊE jappoġġa valutazzjoni tal-ekwivalenza aktar komprensiva minħabba li jipprovdi aċċertament li l-kontropartijiet li jinsabu f’pajjiżi terzi huma soġġetti għal oqfsa regolatorji u superviżorji sodi u l-kontropartijiet tal-Unjoni ma jġarrbux riskji mhux dovuti billi jidħlu fi tranżazzjonijiet ma’ tali kontropartijiet.
Skont ir-regolament propost, il-Kummissjoni tista’ twettaq valutazzjoni aktar komprensiva tal-qafas ta’ pajjiż terz, li potenzjalment tinkludi l-aspetti msemmija hawn fuq.
Madankollu, tali valutazzjoni ma għandhiex tkun diskrezzjonali.
Minflok, din il-valutazzjoni għandha titwettaq u tiġi konkluża bilquddiem, qabel ma l-kontropartijiet tal-Unjoni jkunu jistgħu jibbenefikaw mill-eżenzjonijiet imsemmija hawn fuq.
Inkella, il-kontropartijiet tal-Unjoni jġorru riskji sinifikanti meta jidħlu fi, jew iżommu, volum kbir ta’ tranżazzjonijiet intragrupp ma’ kontropartijiet li jistgħu ma jkunux soġġetti għal rekwiżiti regolatorji xierqa u/jew superviżjoni adegwata.
Konsegwentement, il-BĊE jqis li, minflok il-qafas simplifikat propost, għandu jinżamm il-qafas ta’ ekwivalenza attwalment applikabbli.
It-tieni, il-proposta għandha impatt dirett fuq l-applikazzjoni tar-rekwiżiti kapitali għar-riskju tal-aġġustament talvalutazzjoni tal-kreditu kif speċifikat fir-Regolament (UE) Nru 575/2013.
L-aġġustament tal-valutazzjoni talkreditu huwa r-riskju tat-telf ikkawżat minn bidliet fil-firxa tal-kreditu tal-kontroparti ta’ tranżazzjoni tadderivattivi minħabba bidliet fil-kwalità tal-kreditu tagħha.
Dan l-aġġustament jirriżulta meta l-kontroparti talUnjoni tidħol fi tranżazzjoni ta’ derivattivi ma’ kontroparti oħra, inkluża kontroparti fl-istess grupp.
Waħda millaktar raġunijiet komuni għaliex il-kontropartijiet tal-Unjoni jġarrbu tali skopertura għar-riskju intragrupp hija li jappoġġaw prattiki ta’ prenotazzjoni back-to-back.
Fil-passat (41), il-BĊE enfasizza li r-riskji prudenzjali jistgħu jirriżultaw minn ċerti prattiki ta’ prenotazzjoni fi ħdan gruppi internazzjonali, b’mod partikolari prattiki ta’ prenotazzjoni back-to-back.
Irrispettivament minn jekk it-tranżazzjoni intragrupp li twassal għal riskju ta’ aġġustament tal-valutazzjoni tal-kreditu tappoġġax prattika ta’ prenotazzjoni back-to-back jew le, ir-riskju talaġġustament tal-valutazzjoni tal-kreditu li jirriżulta jkollu impatt negattiv fuq il-profil tar-riskju tal-kontroparti talUnjoni.
Għalhekk, il-kontropartijiet tal-Unjoni jrid ikollhom arranġamenti lokali adegwati u persunal biex jiġġestixxu kif xieraq tali riskju u jżommu kapital regolatorju biex jkopruh, sakemm ma tapplikax l-eżenzjoni rilevanti skont ir-Regolament (UE) Nru 575/2013 (42).
Jenħtieġ li din l-eżenzjoni tkun disponibbli biss għallkontropartijiet tal-Unjoni sakemm il-valutazzjoni tal-ekwivalenza tal-pajjiż terz, fejn tkun stabbilita l-kontroparti (38) (39) (40) (41)
Ara l-Artikoli 4 sa 11 tal-EMIR.
Ara l-Artikolu 382(4) tar-Regolament (UE) Nru 575/2013.
Ara l-Artikolu 11 tal-EMIR.
Ara l- “Aspettattivi superviżorji dwar il-mudelli ta’ prenotazzjoni”, BĊE, Awwissu 2018, disponibbli fuq is-sit web tas-Superviżjoni Bankarja tal-BĊE fuq www.bankingsupervision.europa.eu.
(42) Ara l-Artikolu 382(4)(b) tar-Regolament (UE) Nru 575/2013.